সাভারে ২ নারীর ঝুলন্ত লাশ উদ্ধার
সাভারে পোশাক শ্রমিকসহ দুই নারীর ঝুলন্ত লাশ উদ্ধার করেছে পুলিশ।







বুধবার সকালে তেঁতুলঝোড়া ইউনিয়নের ভরারী ও পূর্ব জামসিং এলাকা থেকে তাদের ঝুলন্ত লাশ উদ্ধার করা হয়।




পুলিশ জানায়, সকালে ভরারী এলাকার মর্তুজা আলীর ভাড়াবাড়িতে সিলিংফ্যানের সঙ্গে ঝুলন্ত পোশাক শ্রমিক হালিমা খাতুনের (২৫) লাশ দেখতে পেয়ে পুলিশে খবর দেন এলাকাবাসী। 
এদিকে সাভার পৌরসভার পূর্ব জামসিং এলাকার একটি ভাড়াবাড়ি থেকে ঘরের জানালার গ্রিলে ঝুলন্ত অবস্থায় অজ্ঞাত (২৩) এক নারীর লাশ উদ্ধার করেছে পুলিশ। 
 
সাভার মডেল থানা পুলিশ পৃথক ঘটনায় নিহত দুজনের লাশ উদ্ধার করে ময়নাতদন্তের জন্য ঢাকা সোহরাওয়ার্দী হাসপাতাল মর্গে পাঠায়।
এ ব্যাপারে সাভার মডেল থানার ওসি এএফএম সায়েদ জানান, সকালে দুই নারীর ঝুলন্ত লাশ উদ্ধার করেছে সাভার মডেল থানা পুলিশ। 
ময়নাতদন্তের জন্য হাসপাতালে পাঠানো হয়েছে। ময়নাতদন্তের পরে জানা যাবে, এ দুটি হত্যাকাণ্ড না আত্মহত্যা। এ ঘটনায় সাভার মডেল থানায় দুটি মামলার প্রস্তুতি চলছে।

সাভারে পোশাক শ্রমিকসহ দুই নারীর ঝুলন্ত লাশ উদ্ধার করেছে পুলিশ।